La forca pue provocar el frañimientu del cuellu. La forca con plataforma pon inconsciente a la persona, a la que dexa ensin respiración, produciendo una muerte rápida. Pero'l mecanismu cimeru causante de la muerte de la persona ye la isquemia que se produz a nivel de la corteya cerebral. La cuerda, asitiada alredor del cuellu fai presión y colapsa los vasos del cuellu, tanto les venes yugulares como les arteries carótides. De fechu describiéronse casos d'aforcaos traqueostomizaos. La forca sigue utilizándose como métodu d'execución llegal en dellos países d'Asia, como Irán, Singapur o Xapón. N'Estaos Xuníos hai estaos que contemplen la posibilidá de la execución per forca, pero davezu utilízase la siella llétrica o la inyeición lletal.